Kalank Box Office Collection Day 9: आलिया और वरुण की फिल्म 'कलंक' की शानदार कमाई, कमाए इतने करोड़  
'कलंक' की शानदार कमाई जारी
वरुण धवन और आलिया भट्ट ने बिखेरा जलवा
लोगों को पसंद आ रही है फिल्म
आलिया भट्ट (Alia Bhatt) और वरुण धवन (Varun Dhawan) की फिल्म 'कलंक' (Kalank) ने रिलीज के पहले हफ्ते यानी बुधवार को 21.60 करोड़, गुरुवार को 11.45 करोड़, शुक्रवार को 11.60, शनिवार को 9.75 करोड़, रविवार को 11.63 करोड़, सोमवार को 3.50 करोड़, मंगलवार को 3.25 करोड़, बुधवार 3 करोड़, गुरुवार को 2.5 करोड़ के आस-पास कमाई की है. फिल्म की कमाई देखकर अंदाजा लगाया जा रहा है कि 'कलंक' ने दूसरे हफ्ते की शुरुआत भी शानदार तरीके से की है. आलिया भट्ट और वरुण धवन की फिल्म 'कलंक' देश ही नहीं विदेशों में भी खूब कमाई कर रही है. 



वरुण धवन (Varun Dhawan) और आलिया भट्ट (Alia Bhatt) की फिल्म 'कलंक' (Kalank) की कमाई को देखकर अनुमान लगाया जा रहा है कि यह फिल्म इस वीकेंड पर भी बॉक्स ऑफिस पर जमकर कमाई करेगी और अपनी लागत निकालने के करीब पहुंच जाएगी. बता दें कि फिल्म 'कलंक' (Kalank) को समीक्षकों से मिक्स रिव्यू मिले थे और फिल्म को हर किसी ने औसत बताया था. इस तरह फिल्म के अच्छे रिव्यू नहीं मिलने के कारण  इस फिल्म के लिए संकट माना जा रहा था. लेकिन फिल्म ने पहले दिन धमाकेदार कमाई करके सबको चौंका दिया. 
बता दें कि 'कलंक (Kalank)' की कहानी 1945 की है. फिल्म प्रेम कहानी पर आधारित है. 'कलंक' में माधुरी दीक्षित  (Madhuri Dixit) बहार बेगम, संजय दत्त बलराज चौधरी, आलिया भट्ट रूप, सोनाक्षी सिन्हा सत्य चौधरी, वरुण धवन जफर और आदित्य रॉय कपूर ने देव चौधरी का किरदार निभाया है. फिल्म के सभी कलाकारों ने शानदार एक्टिंग की है.